**Ministerul Mediului**

**Agenţia Naţională pentru Protecţia Mediului**



|  |
| --- |
| **Agenţia pentru Protecţia Mediului Dâmboviţa** |

Nr. 3057/1716/05.07.2019

PROIECT **DECIZIE ETAPA DE ÎNCADRARE**

**05.07.2019**

Ca urmare a solicitării de emitere a acordului de mediu adresate de **S.C. MERSILFORUM S.R.L.,** cu sediul în comuna Tătărani, sat Gheboieni, nr. 72, județul Dâmbovița, înregistrată la APM Dâmbovița cu nr. 3057 din 25.02.2019, în baza legii nr. 292/2018 privind evaluarea impactului anumitor proiecte publice și private asupra mediului și a Ordonanței de Urgență a Guvernului nr. **57/2007** privind regimul ariilor naturale protejate, conservarea habitatelor naturale, a florei și faunei sălbatice aprobată cu modificări și completări prin Legea nr. 49/2011, cu modificările și completările ulterioare,,

**APM Dâmbovița decide**, ca urmare a consultărilor desfășurate în cadrul şedinţei Comisiei de Analiză Tehnică din data ***de 04.07.2019, că proiectul Secție de prelucrare a lemnului,*** propus a fi amplasat în comunaMănești, județul Dâmbovița***,***

***- nu se supune evaluării adecvate/ nu se supune evaluării impactului asupra corpurilor de apă;***

***- nu se supune evaluării impactului asupra mediului ;***

Justificarea prezentei decizii:

I. Motivele pe baza cărora s-a stabilit neefectuarea evaluării impcatului asupra mediului sunt următoarele:

a) proiectul se încadrează în prevederile Legii nr. 292/2018, Anexa nr 2, pct. 10, lit. b *,,proiecte de dezvoltare urbană, inclusiv construcția centrelor comerciale și a parcărilor auto.”*

b) s-au realizat completarea şi analiza listei de control pentru etapa de încadrare, consultarea membrilor CAT  în  şedinţa din data de ***04.07.2019***, la sediul  APM Dâmboviţa;

c)activitateava   avea  un  impact  redus  asupra  factorilor  de  mediu  sol,  subsol,  vegetaţie  şi   faună, prin măsurile prevăzute în proiect;

d) nu au fost formulate observații din partea publicului în urma mediatizării depunerii solicitării de emitere a acordului de mediu respectiv, a luării deciziei privind etapa de încadrare;

II. Motivele pe baza cărora s-a stabilit neefectuarea evaluării adecvate sunt următoarele :

* terenul pe care se va realiza investiția este amplasat în comunaPetrești, satul Ionești, str. Principal, nr. 1, nu este amplasat intr-o arie naturala protejata de interes național sau comunitar;
* proiectul propus **nu intră** sub incidenţa art. 28 din Ordonanţa de Urgenţă a Guvernului nr. **57/2007** privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificari și completari prin Legea nr. 49/2011, cu modificările şi completările ulterioare



**AGENŢIA PENTRU PROTECŢIA MEDIULUI DÂMBOVIŢA**

Str. Calea Ialomiţei, nr. 1, Târgovişte, Cod 130142

E-mail: [office@apmdb.anpm.ro](mailto:office@apmdb.anpm.ro); tel./fax: 0245213959/0245213944

III. Motivele pe baza cărora s-a stabilit neefectuarea evaluării impactului asupra corpurilor de apă în conformitate cu decizia justificată privind necesitatea elaborării studiului de evaluare a impactului asupra corpurilor de apă.

* Alimentarea cu apă se va realiza din rețeau de alimentare cu apă a comunei Tătărani .
* Evacuarea apelor uzate menajere se va realiza în bazin betonat vidanjabil .

*1. Caracteristicile proiectelor*

*a) mărimea proiectului*

Lucrarea propusă se va realiza în Judeţul Dambovita, extravilanul comunei Manesti, T16, P 880/58, pe un teren în suprafaţă de **6000** mp, conform Contractului de constituire a dreptului de superficie autentificat sub nr. 2457 din 23.11.2018.

Bunul imobil este identificat cu numarul cadastral **71817.**

Terenul pe care se va realiza investitia este liber de constructii.

*Pe acest teren urmeaza a se amplasa urmatoarele obiecte:*

* **Obiect 1: Sopron;**
* **Obiect 2: Spatiu administrativ;**
* **Obiect 3: Imprejmuire;**

*Date de bilant ale planului general:*

* Suprafata teren: 6000 mp;
* Suprafata construita Obiect 1 – Sopron: 330 mp;
* Suprafata construita Obiect 2 – Spatiu administrativ: 30 mp;
* Suprafata desfasurata Obiect 1 + Obiect 2: 390 mp;
* Platforma betonata: 878 mp;
* Imprejmuire: 180 ml;
* POT = 6 %;
* C.U.T. = 0.065.

Vecinătăţile amplasamentului sunt:

* + La nord: DE 882;
  + La est: Ivascu Ion;
  + La sud: DE 896;
  + La vest: Nr. Cad. 953.

**Caracteristicile principale ale construcţiilor din cadrul obiectivului de investiţii**

**Obiectul 1 – Sopron**

Cuprinde spatiile de productie si depozitare a materiei prime si a produselor finite.

**Infrastructura**: fundaţii izolate din beton armat, grinzi de fundare beton armat. Dimensionarea acestor fundaţii s-a facut avand in vedere recomandările studiului geotehnic privind natura terenului de fundare.

**Suprastructura**: este o structură metalică modulară, preuzinată, alcatuită din cadre metalice.

Structura are in componenta ei stalpi metalici, grinzi metalice, pane metalice, contravântuiri în planul acoperişului, metalice.

Pereţii de închidere si cei de compartimentare sunt executaţi din panouri multistrat de 5 cm si table cutata. Fixarea peretilor pe structura de rezistenta se realizeaza prin intermediul unor profile metalice rectangulare.

Partial constructia va avea etaj. Planseul peste zona parterului va fi realizat dintr-o placa de beton cu tabla cutata, ce sprijina pe o structura metalica de rezistenta. Pentru mascarea acestei structuri se va realiza un plafon din gips carton.

La etaj, urmarind linia grinzilor de acoperis, se realizeaza un plafon din gips carton pentru mascarea structurii metalice a acoperisului.

Scara exterioara va fi metalica cu mana curenta metalica.

Invelitoarea se realizeaza din tabla cutata ce va fi fixata pe pane prin intermediul unor suruburi autofiletante. Hala va fi prevazuta cu un sistem de jgheaburi si burlane vopsite anticoroziv, pentru scurgerea apelor pluviale de pe acoperis.

Toate inchiderile folosite la pereti si invelitoare vor fi tratate anticoroziv. La imbinarea peretilor de inchidere cu soclul se va prevede un sort din tabla tratata anticoroziv si etansare cu silicon pentru a se evita patrunderea apei in interiorul halei.

Marginile panourilor de acoperis si imbinarile peretilor la colturile cladirii vor fi protejate cu elemente metalice tratate anticoroziv.

**Functiuni parter**

**P08 – Depozit piese de schimb si materiale de intretinere**

Se vor depozita materialele necesare si ustensilelor ce se utilizeaza in procesul de productie propus prin proiect, precum si echipamente pentru intretinerea utilajelor folosite in atelierul de productie.

Suprafata 27.23 mp

**P09 – Hala productie**

Aceasta functiune este destinata adapostirii utilajelor necesare desfasurarii activitatii de productie a elementelor din lemn.

Suprafata 95.09 mp

**P10 – Depozit materie prima**

Se va depozita materia prima (cheresteaua) folosita in atelierul de productie.

Suprafata 92.43 mp

**P11 – Siloz**

In aceasta functiune se va depozita rumegusul si prafului rezultat in activitatea de productie pentru a fi livrat catre fabrici ce produc peleti din resturi lemnoase.

Suprafata 95.09 mp

**Functiuni etaj**

**E05 – Atelier manufactura**

In aceasta functiune se va desfasura activitatea manufacturiera de productie a diferitelor elemente din lemn.

Suprafata 27.23 mp

**Obiectul 2 – Spatiu administrativ**

Cuprinde spatiile ce deservesc in mod direct activitatea administrativa si asigura respectarea normelor de igiena, sanitar veterinara si a fluxului tehnologic.

In acest sens se vor achizitiona 2 containere prevazute cu grup sanitar si vestiar.

***Structura:***va fi metalica, peretii sunt realizati din panouri din spuma poliuretanica, iar invelitoarea din tabla zincata.

* Dimensiuni exterioare: Lungime 6.0 m x latime 2.4 m x inaltime 2.7 m
* Podea inferioara din table cutata;
* Dusumea din cherestea, panouri TEGO (18 mm), linoleum PVC;
* Acoperis din table zincate, izolat cu vata mineral;
* Peretii sunt realizati din panouri din spuma poliuretanica complet omogena;
* O usa la exterior si la interior. ferestre;
* Grupul sanitar echipat cu vas WC, chiuveta din metrial ceramic si instalatie sanitara completa din PPR.

**P01 – Vestiar**

Asigura respectarea normelor de igiena, sanitare si a fluxului tehnologic.

Suprafata 2.54 mp

**P02 – Grup sanitar**

Asigura respectarea normelor de igiena, sanitare si a fluxului tehnologic.

Suprafata 3.10 mp

**P03 – Birou director**

Deserveste in mod direct activitatea administrativa.

Suprafata 5.71 mp

**P05 – Loc de luat masa**

Asigura spatiul necesar servirii mesei de catre angajati.

Suprafata 5.71 mp

**P06 – Vestiar**

Asigura respectarea normelor de igiena, sanitare si a fluxului tehnologic.

Suprafata 4.55 mp

**P07 – Grup sanitar**

Asigura respectarea normelor de igiena, sanitare si a fluxului tehnologic.

Suprafata 3.29mp

**Obiectul 3 – Imprejmuire**

Imprejmuirea, cu rol de protectie impotriva raufacatorilor, va fi realizata din stalpi metalici incastrati in fundatii izolate din beton. Panourile gardului se vor realiza din plasa sudata bordurata. Inaltimea: 2.00 m.

b) *cumularea cu alte proiecte* - nu este cazul;

c) *utilizarea resurselor naturale*: se vor utiliza resurse naturale în cantităţi limitate, iar materialele necesare realizării proiectului vor fi preluate de la societăţi autorizate;

d) *producţia de deşeuri*: deşeurile generate în perioada de execuţie cât şi în perioada de funcţionare vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

e) *emisiile poluante, inclusiv zgomotul şi alte surse de disconfort*: în perioada de execuţie, zgomotul va fi generat de utilajele și mijloacele de transport; lucrările şi măsurile prevăzute în proiect nu vor afecta semnificativ factorii de mediu (aer, apă, sol, aşezări umane);

f) *riscul de accident, ţinându-se seama în special de substanţele şi de tehnologiile utilizate*: nu este cazul;

***2. Localizarea proiectelor***

*2.1. utilizarea existentă a terenului* : *Investiţia este propusă spre realizare în judeţul Dâmboviţa, comuna Mănești.*

2.2. *relativa abundenţă a resurselor naturale din zonă, calitatea şi capacitatea regenerativă a acestora*: nu este cazul;

2.3. *capacitatea de absorbţie a mediului, cu atenţie deosebită pentru*:

1. zonele umede : nu este cazul;
2. zonele costiere : nu este cazul;

c) zonele montane şi cele împădurite: nu este cazul;

d) parcurile şi rezervaţiile naturale: nu este cazul;

e) ariile clasificate sau zonele protejate prin legislaţia în vigoare, cum sunt: proiectul nu este amplasat în sau în vecinătatea unei arii naturale protejate;

f) zonele de protecţie specială, mai ales cele desemnate prin Ordonanţa de urgenţă a Guvernului nr. [57/2007](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. [5/2000](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00033752.htm) privind aprobarea Planului de amenajare a teritoriului naţional – Secţiunea a III – a – zone protejate, zonele de protecţie instituite conform prevederilor Legii apelor nr. [107/1996](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00008742.htm), cu modificările şi completările ulterioare, şi Hotărârea Guvernului nr. [930/2005](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00085898.htm) pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: proiectul nu este inclus în zone de protecţie specială desemnate;

g) ariile în care standardele de calitate a mediului stabilite de legislaţie au fost deja depăşite: nu au fost înregistrate astfel de situaţii;

h) ariile dens populate: nu e cazul

i) peisajele cu semnificaţie istorică, culturală şi arheologică: nu este cazul;

***3. Caracteristicile impactului potenţial:***

a) extinderea impactului: aria geografică şi numărul persoanelor afectate : nu este cazul;

b) natura transfrontieră a impactului: nu este cazul

c) mărimea şi complexitatea impactului: impact relativ redus şi local atât pe perioada execuţiei proiectului cât şi ulterior în perioada de funcţionare;

d) probabilitatea impactului: impact cu probabilitate redusă atât pe parcursul realizării investiţiei, cât şi după realizarea acestuia, deoarece măsurile prevăzute de proiect nu vor afecta semnificativ factorii de mediu (aer, apă, sol, aşezări umane);

e) durata, frecvenţa şi reversibilitatea impactului: impact cu durată, frecvenţă şi reversibilitate reduse datorită naturii proiectului şi măsurilor prevăzute de acesta;

***Condiții de realizare a proiectului***

***Titularul are obligaţia de a urmări modul de respectare a legislaţiei de mediu în vigoare pe toata perioada de execuţie a lucrărilor și în perioada de funcționare, luând toate măsurile necesare pentru a nu se produce poluarea apelor subterane, de suprafaţă, a solului sau a aerului.***

**Pentru organizarea de şantier:**

* depozitarea materialelor de construcţie şi a deşeurilor rezultate se va face în zone special amenajate fără să afecteze circulaţia în zona obiectivului;
* utilajele de construcţii se vor alimenta cu carburanţi numai în zone special amenajate fără a se contamina solul cu produse petroliere;
* întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri / baze de producţie autorizate;
* toate echipamentele mecanice trebuie să respecte standardele referitoare la emisiile de zgomot în mediu conform H.G 1756/2006 privind emisiile de zgomot în mediu produse de echipamentele destinate utilizării în exteriorul clădirilor ;
* deşeurile menajere se vor colecta în europubelă şi se vor preda către unităţi autorizate;
* prin organizarea de şantier nu se vor ocupa suprafeţe suplimentare de teren, faţă de cele planificate pentru realizarea obiectivului;
* pentru lucrările specifice de şantier se vor utiliza toalete ecologice;

**Faza de funcţionare - activităţi desfăşurate pe amplasament**

- se va asigura o funcţionare optimă a tuturor echipamentelor prevăzute în proiect pentru protecţia factorilor de mediu;

**Protecţia calităţii apelor**

**a) În perioada de construcţie**

* nu se vor evacua ape uzate în apele de suprafaţă sau subterane, nu se vor manipula sau depozita deşeuri, reziduuri sau substanţe chimice, fără asigurarea condiţiilor de evitare a poluării directe sau indirecte a apelor de suprafaţă sau subterane;
* pe perioada execuţiei proiectului se vor utiliza toaletele ecologice;

**b)In perioada de funcţionare**

- consumul de apă se va contoriza şi se vor impune măsuri pentru evitarea risipei de apă;

- indicatorii de calitate ai apelor se vor incadra în limitele prevăzute prin Normativul NTPA - 002/2002, din H.G. 188/2002 cu modificările şi completarile ulterioare ;

**Protecţia aerului**

* 1. **În perioada de construcţie**
* transportul materialelor de construcţie şi a deşeurilor rezultate se va face pe cât posibil pe trasee stabilite în afara zonelor locuite;

**b)În perioada de funcționare**

- se va asigura buna funcționare a echipamentelor prevăzute în proiect;

**Protectia impotriva zgomotului**

- în timpul execuţiei proiectului şi funcţionării *Nivelul de zgomot* continuu echivalent ponderat A (AeqT)se va încadra în limitele SR 10009 / 2017 – Acustica Urbană - limite admisibile ale nivelului de zgomot, STAS 6156/1986 - Protecţia împotriva zgomotului in construcţii civile si social - culturale şi OM 119 / 2014 pentru aprobarea Normelor de igienă şi sănătate publică privind mediul de viaţă al populaţiei

**Protecţia solului**

**a) În perioada de construcţie**

* vor fi evitate lucrările care pot duce la degradări ale reţelelor supraterane sau subterane existente in zonă;

- se vor amenaja spaţii corepunzătoare pentru depozitarea materialelor de construcţie şi pentru depozitarea temporară a deşeurilor generate;

- se interzice poluarea solului cu carburanţi, uleiuri uzate în urma operaţiilor de staţionare, aprovizionare, depozitare sau alimentare cu combustibili a utilajelor şi a mijloacelor de transport sau datorită funcţionării necorespunzătoare a acestora;

**b) În perioada de funcţionare**

- se vor amenaja spaţii corepunzătoare depozitarea temporară a deşeurilor generate;

- se va asigura preluarea ritmică a deşeurilor rezultate pe amplasament, evitarea depozitării necontrolate a acestora;

#### Modul de gospodărire a deşeurilor

***Atât în perioada de construire cât și în cea de funționare titularul are obligația respectării prevederilor Ordonaţei de Urgenţă a Guvernului României privind protecţia mediului nr.195/2005, aprobată cu modificări şi completări prin Legea 265/2006, cu modificările şi completările ulterioare precum și ale*** *a* ***Ordonanței 68/2016 care modifică Legea nr.211/2011, privind regimul deșeurilor****.*

**a) În perioada de construcţie**

- deşeurile reciclabile rezultate în urma lucrărilor de construcţii se vor colecta selectiv prin grija executantului lucrării, selectiv pe categorii şi vor fi predate la firme specializate în valorificarea lor;

- deşeurile menajere se vor colecta în europubelă şi se vor preda către firme specializate;

- este interzisă depozitarea deşeurilor direct pe sol;

**b) În perioada de funcţionare**

-preluarea ritmică a deşeurilor rezultate pe amplasament, evitarea depozitării necontrolate a acestora;

-se va încheia contract cu o societate specializată, care prevede colectarea, transportul şi neutralizarea deşeurilor menajere de la obiectiv;

-se va menţine curăţenia în spaţiul destinat depozitării, fiind interzisă arderea lor în recipienţii de colectare precum şi aruncarea lor lângă recipienţii de colectare sau depozitarea lor pe terenuri virane sau pe domeniul public;

-conform HG 856/2002 titularul are obligaţia să ţină evidenţa strictă a cantităţilor şi tipurilor de deşeuri produse, valorificate sau comercializate şi circuitul acestora;

**Lucrări de refacere a amplasamentului**

- la finalizarea lucrărilor de construcţii se vor executa lucrări de refacere a solului; se va curăţa amplasamentul de toate tipurile de deşeuri generate pe perioada realizării proiectului;

- se vor lua toate măsurile pentru evitarea poluărilor accidentale, iar în cazul unor astfel de incidente, se va acţiona imediat pentru a controla, izola, elimina poluarea;

**Monitorizarea**

**În timpul implementării proiectului:** în scopul eliminării eventualelor disfuncţionalităţi, pe întreaga durată de execuţie a lucrărilor vor fi supravegheate:

* respectarea cu stricteţe a limitelor şi suprafeţelor destinate execuţiei lucrărilor;
* buna funcţionare a utilajelor;
* modul de depozitare a materialelor de construcţie;

- modul de depozitare al deşeurilor/valorificare şi monitorizarea cantităţilor de deşeuri generate conform Ordinului 856/2002; predarea deşeurilor către operatori autorizaţi în valorificarea/ eliminarea deşeurilor;

- respectarea normelor de securitate, respectiv a normelor de securitate a muncii;

- nivelul de zgomot – în cazul apariţiei sesizărilor din partea populaţiei datorate depăşirii limitelor admisibile, se vor lua măsuri organizatorice şi/sau tehnice corespunzătoare de atenuare a impactului;

- se va urmări menţinerea unui nivel redus al emisiilor în aerul atmosferic datorate operaţiilor de transport materiale prin utilizarea de mijloace de transport conforme, luarea măsurilor necesare în situaţia în care se constată depăşirea standardului de calitate a aerului ambiental datorită execuţiei proiectului;

***În perioada de funcţionare a instalatiei :***

- modul de depozitare al deşeurilor/valorificare şi monitorizarea cantităţilor de deşeuri generate conform Ordinului 856/2002; predarea deşeurilor către operatori autorizaţi în valorificarea/ eliminarea deşeurilor

***Proiectul propus nu necesită parcurgerea celorlalte etape ale procedurilor de evaluare a impactului asupra mediului, evaluarea adecvată și evaluarea impactului asupra corpurilor de apă****.*

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. [**554/2004**](https://idrept.ro/00079384.htm), cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. [**554/2004**](https://idrept.ro/00079384.htm), cu modificările şi completările ulterioare.

**DIRECTOR EXECUTIV,**

Mircea Nistor

**Şef Serviciu Avize, Acorduri, Autorizații,**

Maria Morcoașe

**Întocmit,**

consilier Amalia Didă